2o8 C. PLINII HIST. NAT. LIB. II. 



Mirabilia fontium et fluminum. 



CVI. io3. Mirabilius id faciunt aquae dulces , juxta 

 mare ut fistulis emicantes. Nam nec aquarum natura a 

 miraculis cessât. Dulces mari invehuntur, leviores liaud 

 dubie. Ideo et marinae , quarum natura gravior , magis 

 invecta sustinent. Quaedam vero et dulces inter se super- 

 meant alias. Ut in Fucino lacu invectus amnis, in Lario 

 Addua , in Verbano Ticinus , in Benaco Mincius , in 

 Sevino Ollius, in Lemano Rhodanus, hic trans Alpes, 

 superiores in Italia, multorum millium transitu hospi- 

 tales suas tantum , nec largiores quam intulere , aquas 

 evehentes. Proditum hoc et in Oronte amne Syriae, mul- 

 tisque aliis. 



Quidam vero odio maris subeunt vada , sicut Are- 

 thusa fons Syracusanus, in quo redduntur jacta in Al- 

 pheum, qui, per Olympiam fluens, Peloponnesiaco litori 

 infunditur. Subeunt terras, rursusque redduntur, Lycus 

 in Asia, Erasinus in Argolica, Tigris in Mesopotamia. 

 Et quae in iEsculapii fonte Athenis immersa sunt, in 

 Phalerico redduntur. Et in Atinate campo fluvius mer- 

 sus, post XX M pass. exit, et in Aquileiensi Timavus. 



